*НЧ,,ПРОБУДА 1934’’ с.Ковачите,общ.Сливен*

 **ОТЧЕТЕН ДОКЛАД за работата и дейността на НЧ,,Пробуда 1934’’с.Ковачите,общ.Сливен**

 **за 2022 година**

**Читалищата в страната , са най- многостранните институции в областта на културата.Те са неизменна част от живота на всеки един от нас. НЧ,,Пробуда 1934’’с.Ковачите, през изминалата 2022 г, отново се доказа като основния културен център за жителите на с.Ковачите .То трябва и за напред да си остане значима част от живота на жителите и гостите на селото ни.**

**Неизменна част от дейността на НЧ,,Пробуда 1934’’ е и нашата библиотеката.През 2022г . са раздадени 1014 бр. библиотечни документи, записа ни са 54 читатели, а посещенията в библиотекта са 996 бр. В библиотеката се проведоха чествания на годишнини на бележити автори,проведоха се мероприятия за Ботев, Васил Левски,1-ви ноември,24 май и др..За поредна година – библиотеката отвори врати за лятната работилница,,Ваканция в читалището’’.Изработвахме и великденска и коледна украса с децата от селото.През 2022 г. библиотеката кандидатства и спечели проект -,,Българските библиотеки съвременни центрове за четене и информираност’’2022 към МК, който ще бъде реализиран и изпълнен през 2023г. и благодарение на него ,ще закупим 85 бр. нови книги.През изминалата година библиотеката получи и дарение на книги, които обогатиха библиотечния ни фонд.Дарители са Петър Колев, Мария Желева, Велина Петрова,ИК,,Хермес’’ и др..Благодарим на всички дарители! Бъдете здрави!**

**През изминалата година, не можахме да отпразнуваме Бабинден, поради заповеди на МЗ.Читалището организира и участва в онлайн конкурси.През февруари ,организирахме онлайн конкурс,,Баба Марта мартенички вързала’’,в който конкурс се включиха над 100 участника от цялата страна.Маринка Иванова взе участие в онлайн конкурс за снимка на автентична носия,,От раклата на баба’’ и получи грамота за активно участие. ДТГ и ПГ взеха участие в онлайн фестивал,,Среди зима на Мегдана’’-Радилово 2022г., от където получиха грамоти и сувенири за участие. По традиция на Трифон Зарезан-14 февруари,съвместно с кметството на с.Ковачите и кмета Атанас Гурков, както и жителите на с.Ковачите ,зарязахме лозята на лозовия масив.Кмета на селото осигури богослужение и музиканти на лозята, както и почерпка за всички присъстващи в пенсионерския клуб. На 1 март- Баба Марта, Баба Марта посети децата от ДГ ,,Снежанка’’ с.Ковачите, където закичи децата с мартенички за здраве,а те я поздравиха с песнички посветени на нея.Баба Марта закичи с мартенички и жителите и гостите на с.Ковачите. На 3-ти март ,отбелязахме 144 години от Освобождението на България ,съвместно с Кметство с.Ковачите,жители и гости на селото.Децата поздравиха всички присъстващи с кратък рецитал посветен на празника.Кмета на селото почерпи децата взели участие в рецитала.**

**Международния ден на жената отпразнувахме заедно с жените от селото и ПГ,за които бяхме подготвили кратка програма и томбола. Всички дами, бяха изненадани с цветя от Иван Михайлов-управител на Автосервиз ,,Михайлов’’ и кмета Атанас Гурков.Кмета на селото почерпи и всички празнуващи жени с безалкохолни напитки и торта и заедно с тях отпразнува празника. През април получихме дарение от Велина Петрова, на 9 големи саксии(сандъчета), с които украсихме нашата тераса за настъпващите Великденски празници.На 16 април-Лазаровден, нашите лазарки разделени на 2 групи, обходиха селото за берекет.На Велики четвъртък , боядисвахме яйца с децата от селото. На 21 –ви май се проведе фолклорен събор в Еленово 2022г, в който взеха участие Детската танцова група и Певческата група, които завоюваха 1-во място за ПГ и 2-ро място за ДТГ.Браво! На денят на славянската писменност-24 май , организирахме 2 отбора с деца от селото., които взеха участие във викторина посветена на празника.С децата се забавлявахме заедно. 1- ви юни Международния ден на детето,отпразнувахме заедно с децата от селото.В празничната програма, се включиха и децата от ДГ,,Снежанка’’с.Ковачите, които поздравиха всички деца с песнички и стихотврения посветени на 1-ви юни.За децата бяхме подготвили и много игри и забавления и томбола.На края почерпихме всички деца със сладки лакомства и безалкохолни напитки, напитките бяха осигурени от Петя Шидерова.**

**На 25 юни , се проведе и регионалния събор ,,На събор край Тунджа’’ в Крушаре, където взехме участие с Танцовия колектив-(Танцовата група и Певческата група), който завоюва 2-ро място, Йорданка Гуркова,която бе класирана на 1-во място- индивидуални изпълнители и Певческата група.. На този събор бе и класирането за участие в 12-ти Национален събор на народното творчество в Копривщица 2022г, на участници от Сливенска община и за наша огромна радост, бяхме класирани да участване с Танцовият колектив, Певческта група и Йорданка Гуркова- индивидуални изпълнители. Изказваме своята благодарност на Иван Илиев , който заплати транспорта до Крушаре на- стойност 100 лева и на кмета Атанас Гурков , който осигури почерпка за всички участници в събора ,,На събор край Тунджа’’. В края на юли-28 юли в Гавраилово се проведе фестивала,,Златна Праскова 2022’’ , в който Детската танцова група взе участие и бе класирана на 3-то място и получи грамота, диплом и плакет –Златна праскова. Изказваме благодарност и на кмета на с.Ковачите Атанас Гурков, който почерпи децата от ДТГ. През август месец(5,6 и 7 август), се проведе 12-ти Национален събор на българското народното творчество Копривщица 2022г.Нашето читалище взе участие на 6 август, както и всички класирани от Сливенска община . От името на ЧН , изказваме едно огромно БЛАГОДАРЯ към всички самодейци, които взеха участие в събора в Копривщица,за достойното представяне на нашето село и читалище, като завоювахте 2 златни и 1 сребърен медал:**

**Златен медал за Танцовия колектив(Танцовата група и Певческата група) , които представиха-,,На мегдана’’, Златен медал за Йорданка Гуркова, която изпълни песента ,,Зажени са Марко’’- индивидуални изпълнители, Сребърен медал за Певческата група, която изпълни песента ,,Дойне ле притекла е’’. Скъпи самодейци, пожелаваме ви бъдете здрави и много бъдещи успехи!Без вашата всеотдайност и любов към българското, нямаше да постигнем този голям успех!**

**От името на ЧН ,благодарим на Иван Михайлов , който осигури 200 лева за дневните разходи на самодейците,които събрахме със 150 лева от наградите и се получиха 350 лева , които разделихме по 10 лева на участник за разходи през деня. Изказваме и своята голяма благодарност и към кмета на село Ковачите Атанас Гурков, който осигури вода и храна за участниците в Копривщица, а на 27 август 2022г. организира почерпка на –механа ,,Воденицата’’на Сливенски мин.бани, за всички участници в 12-ти Национален събор на българското народно творчество в Копривщица 2022г. Бъдете живи и здрави! На 3 септември Танцовата група и Певческата група взеха участие във Фолклорен фестивал за инструменталните и танцови групи – Раднево 2022г.И тук се представихме достойно ,като спечелихме-1-во място на Певческата група ,която изпълни песните-Често честеше Иванчо и Петър си джигли дялъше , 2-ро място за Танцовата група , които изпълниха ,,На Мегдана’’. Браво на вас скъпи самодейци! На 26 октомври – Димитровден, църквата ,,Св.Димитър-1872’’с.Ковачите навърши 150 години от създаването си ,църковното настоятелство и читалището организира Празничен концерт, в който взеха участие Певческата група и ДТГ към читалището.Децата от ДТГ бяха почерпени ,по повод концерта от наемателката Даниела Славова.Кмета на селото раздаде курбан за здраве на жителите на с.Ковачите . По повод 1 ноември- Денят на народните будители , с децата от селото отдадохме почит и уважение , към народните ни Будители. На 21 ноември Денят на християнското семейство, поздравихме с поздравителни адреси и сувенир за спомен двойките, които през тази година празнуват своята Златна сватба! Това бяха семействата Колеви и Иванови.Скъпи двойки, бъдете здрави и още дълги години заедно!Също така на Деня на християнското семейство гостувахме и на децата от ДГ,,Снежанка ‘’с.Ковачите,като ги запознахме с традициите на празника. В началото на декември библиотеката организира коледна работилница -,,Вълшебна Коледа’’, в която заедно с децата от селото изработвахме коледна украса. На 14 декември 2022г, с Певческата група участвах ме в Коледен концерт на Сдружения читалища гр.Сливен ,а Маринка Иванова-,,Сватбарски кравай’’ и Мария Славова-,,Плетен сладкиш’’ взеха участие в кулинарната изложба, която бе представена преди концерта. На 15 декември гостувахме на децата от ДГ,,Снежанка’’ с.Ковачите, по повод коледните и новогодишни празници.Запознахме децата с традициите за Бъдни вечер, Коледа –коледарите и как да си изработят автентична сурвакница и какво символизира тя. Децата с интерес ни слушаха и показаха своите знания за традициите на празниците. По традиция всяка година в края на декември се събираме с ПГ на почерпка и тази година си организирахме почерпка в барчето към читалището, която бе заплатена от Иван Илиев- председателя на читалището, за което му благодарим и му пожелаваме здраве. След 2 годишно прекъсване , тази година се проведе ,,Зимни празници в Мечкарево’’ 2022г на 26 декември,където Коледарската група –големи и Детската коледарска група взеха участие и от тук се завърнахме с награди- 1-ва награда за Детската коледарска група и поощтрителна награда за Коледарска група – големи.Изказваме отново своята голяма благодарност към Атанас Гурков- кмет на с.Ковачите, който отново осигури почерпката на коледарските групи в Мечкарево. Скъпи самодейци и на вас скъпи спомущтвователи ,благодарим ви за това , че без вас нямаше да постигнем тези успехи през изминалата година.Надяваме се и за напред да имате тази всеотдайност и любов към читалището и българския фолклор,за да продължаваме да прославяме с.Ковачите. И за напред служителите и читалищното настоятелство,ще се постараем да правим всичко възможно,за да може НЧ,,Пробуда 1934’’, да бъде едно от развиващите дейност читалища в общината, но това може да стане с подкрепата на вас самодейци и на тези които милеете за читалището.**

**НЧ,,Пробуда 1934’’ Председател на ЧН:………………………… с.Ковачите / Иван Илиев/**

**КЪМ ОТЧЕТЕН ДОКЛАД ЗА 2022г.**

**НАГРАДИ ЗА 2022г.:**

|  |  |
| --- | --- |
| **ПРИХОД:** | **РАЗХОД:** |
| **Фолклорен събор Еленово-Общо- 230 лева** | **Заплатен транспорт -,,Златна праскова-100 лв** |
| **,,На събор край Тунджа’’- Общо- 150 лева** | **В Копривщица за дневни -150 лева** |
| **Фолклорен събор Раднево- Общо-120 лева** | **Транспорт до Мечкарево- 100 лева** |
| **Зимни празници Мечкарево- Общо 130 лева** | **Почерпка на самодейци- 57,31 лева** |
|  | **Заплащане на музиканти- 120 лева** |
|  |  |
|  **ОБЩА СУМА: 630 .00 лева** | **ОБЩО РАЗХОДИ: 527,31 лева** |
|  |  |
|  |  |
|  **ОСТАТЪК ОТ НАГРАДИ ОТ 2022г- 102,69 лева** |
| НЧ,,ПРОБУДА 1934’’ с.КОВАЧИТЕ ПРЕДСЕДАТЕЛ:……………………………….

|  |
| --- |
|  |

 |